google/wiki40b huggingface dataset:
Erik Bøgh

Bøgh i Norge

Bøgh dro til Christiania og leste i avisen at en av de norske vaudeviller ”Salonen eller Intrigen i Kræmmerhuset” hadde gjort stor lykke. Selv syntes han det var et ”ret tarvelig Dilletantearbejde” og han fikk mot til å prøve sine forfatterevner. I løpet av høsten fikk han oppført to vaudeviller på Christiania Theater: ”Ægtemandens Representant” og revyen ”Nytaarsfarcen”. Bøgh fikk straks stilling som anmelder i Christianiaposten, og i 1850 ble han gift med den norske Andrea Schøyen i Grue kirke.Hun var datter av kaptein Aslak Ludvig Schøyen til Schøyengaard.
Bøgh fikk oppsatt enda et par vaudeviller i Christiania, men den nasjonale opinion i Norge var sterkt i mot danske skuespillere og danske stykker på teateret, og han fant det best å dra tilbake til København. 
Hans ”Nytaarsfarcen” var den første inspirasjon til en norsk revytradisjon. En Time for sent er en av visene fra Nytaarsfarcen i 1848, og som senere ble kjent og sunget i den grad at den etter hvert ble oppfattet som folkevise.

Tilbake i Danmark

I København startet han som journalist, men snart tok arbeidet ved teateret hele hans arbeidskraft. Med sikkert dramatisk håndlag skrev han en rekke populære syngespill. Mange av sangene ble sunget i årevis etterpå. 
Etter en serie av lengre tvister med styret gikk han av som direktør for Casino i 1860, umiddelbart etter at han hadde hatt stor suksess med stykket ”Grevinnen og hennes fetter” , som var en lett forkledd, ond satire av grevinne Danner med særlig et show med linjen "Jeg hater det, som steg fra dypet. dekket med en forakt."
Erik Bøgh skrev også en rekke humoristiske romaner og fortellinger.
Han er gravlagt på Garnisonskirkegården.
Familjen

Familjen er artistnavnet til den svenske indie/elektropopartisten Johan T Karlsson. På konserter opptrer han sammen med Andreas Tilliander på synthesizer. Alle tekster er på svensk.

Karriere

Johan Karlsson har tidligere vært produsent for David & the Citizens.
Eirikssønnenes saga

Eirikssønnenes saga er den femte av kongesagaene i Snorre Sturlasons Heimskringla, etter Ynglingesagaen, Halvdan Svartes saga, Harald Hårfagres saga og Håkon den godes saga. Snorres kongesagaer er skrevet på Island på 1220-tallet og handler om de norske kongene fra de eldste tider til Magnus Erlingsson.

Bakgrunn og kildemateriale

Islendingen Snorre var født i 1179 og hadde vært i Norge i to år fra 1218 til 1220. Han reiste på denne tida mye rundt i Norge og vi må anta at han skaffet seg mye kunnskap om norsk historie både fra muntlige og skriftlige kilder.
Skrivekunsten i Norge hadde fram til kristendommen ble innført bestått av runeinnskrifter som var dårlig egnet for skriving i større format. Med innføringen av det latinske alfabetet og pergamentet rundt årtusenskiftet ga det seg etter hvert tekniske muligheter til skriving av historiske verk. Den første historieskriveren vi kjenner til i Norge er Theodoricus monachus (Tjodrek eller Tore munk) som skrev Historien om de gamle norske kongene på latin en gang mellom 1177 og 1188. I utlandet fantes det allerede et verk ved navn Historia Norvegiæ av en ukjent forfatter sannsynligvis mellom 1160 og 1175. Rundt 1190 ble historiekrøniken Ågrip (Ágrip af Nóregs konunga sögum) skrevet som den første (kjente) kongesagaen på norrønt mål. Forfatteren her er ukjent. Krøniken Fagrskinna ble skrevet rundt 1220 og regnes også for å være en verdifull, samtidig kilde for Snorres sagaer.
Etter at Snorre kom tilbake til Island i 1220 fullførte han sin Edda. Han gikk så i gang med å skrive Olav den helliges saga. Denne sagaen plasserte han så inn i sin historie om de norske kongene, Heimskringla.

Litterær stil

Når Heimskringla er blitt stående som noe av det ypperste i norrøn litteratur fra denne perioden så «skyldes det først og fremst at Snorre forener historisk kritikk og tenkning med genial fortellerkunst. Han komponerer omhyggelig, forbereder, skaper spenning, stigning og forventning, inntil avgjørelsen faller i en fortettet, dramatisk scene.» De andre kildene, som Ågrip og Fagrskinna, er kortfattede og nøkterne i formen, mens Snorre utbroderer og gir liv til handlingen og menneskene. Snorre viser en evne til å finne sammenhenger, motiver og årsaker. Han lar gjerne taler og samtaler krydre beretningen. Slike utsagn er selvsagt fri diktning, men de gir liv til fortellingen.

Skriftlige overleveringer

Den eneste skriftlige kilden til Snorres kongesagaer fra middelalderen som er bevart er Codex Frisianus fra ca 1330. De andre nedtegnelsene gikk tapt i en biblioteksbrann i København i 1728.
Luella Miner

Etterlatte papirer

Hennes etterlatte papirer oppbevares ved University of Washington og omfatter brev, dagbok (1901–21), talemanuskripter, rapporter, fotografier, og dokumenter vedrørende hennes undervisningsvirksomhet. Det er også materiale om bokseropprøret og beleiringen av legasjonsområdet i Beijing i 1900, og en rapport om fotbinding skrevet av en av hennes studenter i 1894.
Sunnmøre Skikrets

Sunnmøre Skikrets (stiftet 12. mars 1921) er en tidligere krets i Norges Skiforbund.
Sunnmøre Skikrets, Romsdal Skikrets og Nordmøre Skikrets ble slått sammen til Møre og Romsdal Skikrets i 1986.
Chiaki Minamiyama

Landslaget

Chiaki Minamiyama spilte 4 landskamper for Japans kvinnelandslag.
Fjellmetalløyenstikker

Utbredelse

Fjellmetalløyenstikker er utbredt i Nord-Europa. Mangler i Danmark, men er funnet i det nordlige Sverige og Finland. I det nordlige Norge, i fjellet. Utbredt sør til Rogaland, på vestlandet hvor finnes den kan finnes langt ned i lavlandet. På østlandet finnes den på Hardangervidda og sør til omtrent Røros og bare i fjellet.

Utseende

Kjønnene er ganske like. Fargen er matt og mørk svart, med litt grønn metallglans. I pannen er det noen gule flekker. Hannen kan skilles fra andre hanner i familiegruppen på «tangen» (anal-vedheng), bakerst på bakkroppen.
Vingene holdes i en rett vinkel ut fra kroppen i hvile. Vingespennet er mellom 65 og 70 millimeter.

Levevis

Nymfene lever i små pytter, sildrende bekker og myrtjern i fjellet, over 200 moh, men under alpin sone. De voksne (imago) øyenstikkerne finnes vanligvis ikke langt fra stedet der de levde som nymfe.
Utviklingen tar trolig 3 år. Nymfen overvintrer. 
Flygetiden er fra månedskifte  av juni/juli til midten av august.
Fjellmetalløyenstikker har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Telemarken fogderi

Telemarken fogderi (Øvre og Nedre Tellemarchens Fogderi) var en administrativ enhet (fogderi) i Bratsberg len fra 1500-tallet, som inngikk i Bratsberg amt fra 1662. I 1693 ble Bamble fogderi innlemmet i Telemarken fogderi, som da utgjorde hele Bratsberg amt. Fogderiet ble i 1745 igjen delt i Øvre Telemarken fogderi og Nedre Telemarken og Bamble fogderi.
Lavrans

Etymologi

Lavrans er en norsk, færøysk og norrøn variant av Lavrants, som er en norsk og norrøn form av latinske Laurentius. Dette navnet betyr «person fra Laurentum». Denne byen i det antikke Italia hadde sannsynligvis blitt navnsatt fra det latinske laurus («laurbærtre»). Lafranz var en annen norrøn form av navnet.
Manchester Metropolitan University

Manchester Metropolitan University (uformelt ofte kalt Manchester Met, Man Met eller MMU) er et statlig universitet i Manchester i Storbritannia. Det er en videreføring av den tidligere polytekniske skolen Manchester Polytechnic, som fikk universitetsstatus under navnet Manchester Metropolitan University i 1992. Manchester Polytechnic ble dannet i 1970 gjennom sammenslåing av Manchester Mechanics Institute og Manchester School of Design. Det må ikke forveksles med University of Manchester.
Jennifer Grey

Tidlig liv

Grey ble født i New York og er datter av skuespilleren Joel Grey og den tidligere skuespilleren og sangeren Jo Wilder. Grey er også barnebarn av komikeren og musikeren Mickey Katz. Hun gikk på Dalton School, en privatskole på Manhattan, og studerte både dans og skuespill.

Karriere

Greys kommersielle debut kom da hun var 19, i en reklamefilm for Dr Pepper. Etter noen andre småroller fikk hun rollen som den sjalu søsteren Jeanie i hitfilmen Skulk med stil fra 1986. Året etter fikk hun sin største rolle noensinne, som Frances «Baby» Houseman i Dirty Dancing, hvor hun spilte mot Patrick Swayze, som hun også hadde spilt mot i Red Dawn.
Tidlig på 1990-tallet undergikk Grey en neseoperasjon som var så mislykket at hun måtte ha en ny operasjon for å reparere skadene. Resultatet var at ansikten hennes ble så forandret at selv nære venner ikke kjente henne igjen, og den store endringen i utseende hadde negative følger for hennes karriere. Om denne erfaringen sa hun selv at «Jeg gikk i operasjonssalen som en celebritet – og kom ut anonym. Det var som å være i et vitnebeskyttelsesprogram, eller som å være usynlig.» Hun vurderte en kort stund å starte på nytt med nytt navn, men valgte å fortsette med sitt opprinnelige navn. I 1999 dukket hun opp igjen i den kortvarige ABC-situasjonskomedien It's Like, You Know..., hvor hun portretterte en variasjon av seg selv, en kjempende skuespiller kalt Jennifer Grey. I en episode i serien gjorde hun narr av seg selv med en historie om en høyt publisert neseoperasjon.
Grey spilte også sammen med Shirley MacLaine, Liza Minnelli og Kathy Bates i CBS' TV-film The West Side Waltz, tilpasset av Ernest Thompson fra hans skuespill, i en episode av Venner for livet som Mindy, og hun hadde i 2000 en mindre rolle filmen Bounce med Gwyneth Paltrow og Ben Affleck. Hennes eneste Broadway-rolle var i The Twilight of the Golds (1993). Grey har opptrådt i HBO-serien John from Cincinnati som Daphne, Meyers forlovede.

Personlig liv

Etter å ha vært forlovet med Matthew Broderick (som spilte hennes bror i Skulk med stil) og Johnny Depp, og etter et forhold med George Stephanopoulos, giftet Grey seg 21. juli 2001 med skuespilleren og regissøren Clark Gregg (The New Adventures of Old Christine). De har en datter kalt Stella (født 3. desember 2001) sammen. Paret hadde hovedrollene i Lifetime-filmen Road to Christmas. 
Grey bor i Los Angeles i California sammen med sin familie.
Vilhelm Evang

Bakgrunn

Evang vokste opp i Kristiania, og etter examen artium 1927 ble han i likhet med broren Karl Evang med i organisasjonen Mot Dag, ledet av Erling Falk. I motsetning til broren Karl var Vilhelm Evang ikke en del av Mot Dags indre krets. Han skrev meget for Arbeidernes Leksikon, hvor hans hovedområde var naturvitenskap og geografi. Evang ble cand.real. i geografi ved Universitetet i Oslo i 1939, og var styreformann i Studentsamskipnaden i Oslo 1939-41.

Andre verdenskrig

På grunn av deltakelse i illegalt arbeid måtte Evang flykte, først til Sverige, deretter til London i 1941. Her ble han en såkalt «sivil-militær offiser» ved Forsvarsdepartementets etterretningskontor, som året etter ble etablert som Forsvarets Overkommandos 2. avdeling.

Etterretningssjef

Etter krigen var Evang først sjef for avdelingen «Adm.T.P.». («Administrasjon av tysk personell» – gjennomgang av det tyske personellet som sto i Norge etter okkupasjonstiden, med sikte på å avdekke krigsforbrytere.) I 1946 overtok han som sjef for etterretningstjenesten, en stilling han hadde fram til 1966.
Vilhelm Evang bygget i løpet av disse tyve årene ut etterretningstjenesten under den kalde krigen.
Til tross for at han ikke hadde noen militær utdannelse, ble han tildelt majors grad i London, og senere ble han som leder av etterretningstjenesten forfremmet til oberstløytnant og oberst. Både beskikkelsene i militær grad - også i fredstid - og det faktum at han ledet en meget stor militær enhet uten militær bakgrunn, samt hans lederstil, skapte stor misnøye og vanskeliggjorde samarbeidsforholdene til de militære samerbeidspartnerne.

Avskjed og senere karriere

Evang mistet jobben som etterretningssjef i 1966 etter den såkalte Lygren-saken, grunnet interne samarbeidsproblemer innen tjenesten.
Samtidig ble det påpekt at han hadde bedre kontakter til deler av den politiske sektor, enn til det øvrige militære apparatet.
Evangs konflikter med Asbjørn Bryhn var også en del av bakgrunnen for at han måtte forlate stillingen, forøvrig samtidig med at Bryhn på sin side måtte forlate stillingen som sjef for Overvåkningspolitiet.
Evang ble forflyttet til SACEUR i årene 1966-69. Deretter sto han til forsvarssjefens disposisjon fram til han ble pensjonert i 1974.

Familie

Teologen Vilhelm Andreas Wexelsen var Vilhelm Evangs morfar. Vilhelm Evang var bror av Karl Evang.
Blå og hvit-porselen

Blå og hvit-porselen (kinesisk: 青花; pinyin: qīng-huā, ordrett «blå blomster») er en type kinesisk  porselen. Her er dekorasjonene under glasuren blitt utført med et blått pigment,  koboltoksid - fargen kalles da koboltblå. Dekorasjonen er håndmalt på antikke objekter. I nyere tid også ved sjablongbruk eller ved overføringstrykk, skjønt andre metoder også er blitt benyttet.
Koboltpigmentet er ett av ganske få pigmenter som klarer seg gjennom de høyeste brenningstemperaturer som trenges især for porselen, og dette er en viktig delforklaring til dets popularitet.  Historisk trengte andre andre farger overglasurdekorasjon og deretter en my brenneprosess ved en lavere temperatur for å få denne til å sitte.  
Det antas at opprinnelsen til denne dekorative stil var i det som i dag er Irak, da man i Basra prøvde å etterligne importert hvitt kinesisk steintøy med deres eget tynnglaserte hvite steintøy, og tilføyde dekorative motiver i blå glaseringer som var blitt utviklet lenge før i de gamle mesopotamiske kulturer. Slike «blå-og-hvit»artefakter fra den abbasidiske era er blitt funnet i Irak og er blitt daterte til 800-tallet e.Kr., etter et det var kommet i gang en regulær direkte skipstrafikk fra Irak til Kina. 
Senere ble det i Kina utviklet en dekorativ stil basert på buktende planteformer som brer seg ut over det objelt som utsmykkes; dette ble snart den mest populære stil. Blå-og-hvit porselen begynte å få stor utberedelse i Kina på 1300-tallet, etter at men hadde begynt å importere koboltpigment for blåfargen fra Persia. Denne ble eksportert til mange steder, og inspirerte imitasjoner i islangs keramikk, i Japan, og senere europeisk tinnglasert steintøy som Delftfajanse, og etter at teknikkene ble utviklet på 1700-tallet for europeisk porselen. Blå-og-hvit-varer av alle tradisjoner er fortsatt i produksjon, for det meste ved å etterligne eldre stilformer.
Fredrika Stahl

Biografi

Debyalbumet til Stahl, A Fraction of You ble utgitt i 2006. Der spiller musikere som Tom McClung (piano, også ordninger), José Palmer (gitar), Diego Imbert (kontrabass) og Karl Jannuska (trommer). Stahl skrev tekst og musikk på debyalbumet sitt.
Hennes andre album, Tributaries, spiller Hiro Morozumi på piano, Oyvind Nypan og Andreas Öberg på gitar, Pierre Boussaguet og Acelio de Paula på bass, og Simoné Prattico på trommer, samt et stort utvalg av Paris blåsere og strengespillende musikere.
Hennes sang "Twinkle Twinkle" ble brukt i en Nissan Juke-reklame i 2010.
Ben 10 Ultimate Alien: Cosmic Destruction

Handling

Det er basert på Ben 10: Ultimate Alien sesong 1. Albedo blir i gjenfødt i en kosmisk storm i en form av en To’kustar. Han slår seg sammen med Psyphon og lager en kosmisk storm for å true Ben i å gi dem Poltis Altiare, en Galvansk oppfinnelse, ellers ødelegger Albedo Jorden. Ben, Gwen, Kevin og Azmuth må dra Jorden rundt for å finne deler til Potis Altiare, men istedenfor å gi den til Albedo, bruker de den til å beseire han.
Libanon under VM i friidrett 2017

Resultater

(q – kvalifisert, NM – ingen gyldig verdi, SB – årsbeste)
Mauricio Pellegrino

Barcelona

Pellegrino spilte bare en sesong for det spanske mesterlaget under ledelse av den nederlandske manageren Louis van Gaal, men ble seriemester 1998-1999, i en sesong der han spilte 23 seriekamper for det katalanske storlaget.

Valencia

I 1999 ble Pellegrino kjøpt av Valencia og den argentinske manageren Hector Cuper. I 2001 overtok Rafa Benitez som manager, og han ledet laget frem til flere store øyeblikk. I 2001 var Pellegrino med på laget som spilte seg fram til finale i Mesterligaen mot Bayern München. Etter full tid var resultatet 1-1 og det hele endte med straffespark-konkurranse, der tyskerne gikk av med seieren, etter at Pellegrino misset på sin straffe. Pellegrino opplevde dog å bli spansk seriemester igjen i sesongene 2001-2002 og 2003-2004, samt å vinne UEFA-cupen 2003-2004 og UEFA-Supercupen i 2004.
Benitez forlot Mestalla sommeren 2004 til fordel for Anfield, og ble erstattet av den italienske manageren Claudio Ranieri. Pellegrino havnet etterhvert i unåde hos Ranieri, og ble tillatt å forlate klubben gratis 6 måneder etter at italieneren overtok, selv om han til da hadde spilt 197 seriekamper for klubben.

Liverpool

Pellegrino ble, da han kom på en 6 måneders kontrakt i januar 2005, den første argentineren som har spilt for Liverpool i klubbens historie. Han ble også gjenforent med sin tidligere manager, Rafa Benitez. Pellegrino spilte bare 12 kamper for Liverpool mens han var der, men var en viktig reserve for Sami Hyypiä i midtforsvaret på lagets ferd mot sin legendariske seier i Mesterligaen. Pellegrino var meget populær i sin periode på Anfield, ikke minst gjaldt det blant de yngre spillerne. Pellegrino ble frigitt etter sin korte Merseyside-karriere.

Deportivo Alavés

Pellegrino takket nei til et tilbud om å bli assisterende manager for Atletico Madrid, fordi han ønsket å spille aktivt et år til. Pellegrino gikk i stedet gratis til Deportivo Alavés. I 2006 takket Pellegrino nei til å bli reservelagstrener for Liverpool etter Paco Herrera, og valgte i stedet å fortsette karrieren hos spanjolene. Pellegrino spilte et år og 14 kamper for det spanske laget.

Landslagsspill

Pellegrino fikk kun tre kamper med det argentinske landslaget, men han var med i troppen til Copa América 1997 der Argentina ble slått ut av Peru i kvartfinalen.

Trenerkarriere

Han trente ungdomslaget til Valencia frem til sommeren 2008, før han ble hentet av Rafa Benitez til Anfield som førstelagstrener der, sammen med Gary Ablett.
South African Airways

Historie

South African Airways ble grunnlagt gjennom et statlig kjøp av et mindre flyselskap, Union Airways i 1934. De første byene selskapet trafikkerte var blant annet Durban og Johannesburg. I 1945 åpnet den første ruten til Storbritannia.
Selskapet ble medlem i Star Alliance i 2006.
Santa Catarina (delstat)

Geografi

Delstaten har skjærgård mot Atlanterhavet, med øyer, sund, og bukter. De sentrale områdene har mye furuskog mens landskapet i sørvest består av pampas.
Santa Catarina er regnet som den kaldeste delstaten i Brasil, dette på grunn av høyslettene i innlandet.

Historie

De første bosettingene i delstaten kom med spanjoler som bosatte seg på øya Santa Catarina i 1542. Portugiserne fikk herredømme over området i 1675, og distriktet Santa Catarina ble etablert i 1738. Europeiske immigranter, spesielt fra Tyskland, begynte å flytte inn i på begynnelsen av det 19. århundre. I dag er delstaten et senter for tysk kultur i Brasil. Senere kom det også immigranter fra Italia, Polen, Russland og andre deler av Europa. Dette førte til en fremvekst av små, familieeide gårder i det indre av delstaten.

Økonomi

Santa Catarina er blant de delstatene i Brasil med høyest levestandard, og er et viktig område for landbruk og industri. Kvegdrift, mineralutvinning, elektronikk-, metallbearbeiding- og tekstilindustri er noen viktige næringsveier.

Byer

Araranguá, Blumenau, Chapecó, Criciúma, Florianópolis, Fraiburgo, Imbituba, Itajaí, Joinville, Laguna, São José og Palhoça.
NM i bryting 1925

NM i bryting 1925 ble arrangert i Oslo 21.-22. mars. Arrangør var Norges Bryteforbund. Kongepokalen ble vunnet av Aage Bucher.
Norges Bowlingforbund

Historie

NBF ble stiftet 2. oktober 1962, rundt to år etter at den første bowlinghallen ble bygd i Norge. Det var Bergen som var først ute med å bygge. Oslo kom etter i 1961.
Det var først i 1960-årene at bowlingen grep om seg. Bakgrunnen var oppfinnelsen av den automatiske kjeglereisemaskinen på slutten av 1950-årene. Det er for øvrig stort sett de samme prinsippene som følges i dagens maskiner, dog med mer moderne teknikk. Allikevel fungerer maskinene bra i dagens haller, selv om noen av dem ble installert i 1960-årene. På 90-tallet har data gjort at bowling har blitt mer tilgjengelig for publikum og en viktig terskel er passert med dagens automatiske poengberegning. Poengberegningen vises på dataskjermer over banene.
Det har vært arrangert to internasjonale mesterskap på norsk jord. European Champions Cup ble holdt i Oslo i 1986 og i Bergen i 2000.
Closteromerus

Utseende

En middelsstor (ca. 10 millimeter), slank, blankt svart trebukk. Hannen har tre par gule flekker på dekkvingene. Antennene er tynne, omtrent så lange som kroppen. Pronotum er tønneformet, men en butt tann midt på hver sidekant. Dekkvingene er jevnbrede, rundede i spissen. Beina er lange og tynne, med klubbeformede lår.

Levevis

Larvene utvikler seg i ved av løvtrær.

Utbredelse

Slekten er utbredt i Sør-Afrika.
Tony Dunne

Klubbkarriere

Han begynte karrieren hos Shelbourne FC i Irland i 1958. Her spilte han 18 kamper, før turen gikk til Manchester United i 1960.

Manchester United

Han ble kjøpt av manager Matt Busby for £5000. Han debuterte 15. oktober 1960 i en ligakamp borte mot Burnley FC. I starten var han reserve for Noel Cantwell eller Shay Brennan, og hans store sjanse da han spilte i stedet for Brennan i FA-cupfinalen i 1963. Manchester United vant forøvrig finalen mot Leicester City.
Som en modig og rask spiller spilte han nesten alle kampene de fire neste sesongen. Han gikk bare glipp av seks kamper. Han vant flere titler i Manchester United; han ble ligamester i 1965 og 1967 og Europacupmester i 1968 da United slo Benfica 4–1 i finalen på Wembley. Han spilte i alle rundene, inkludert finalen.
Han spilte i alt 535 kamper for Manchester United og scora to mål. Han er nummer syv på lista over spillere som har spilt flest kamper for Manchester United.

Bolton Wanderers

I 1973 forlot han United til fordel for Bolton Wanderers. I 1977/1978-sesongen rykka han opp med Bolton fra 2. divisjon til 1. divisjon. Han spilte over 200 kamper for Bolton. Han spilte en sesong i USA før han la opp i 1979, 38 år gammel.

Internasjonal karriere

Han spilte på Irlands landslag mellom 1962 og 1975. Til sammen spilte han 33 landskamper for Irland.

Trenerkarriere

Etter at han la opp som spiller ble han manager en kort stund. Først to år, fra 1979 til 1981, som assisterende manager i Bolton og så fra 1982 til 1983 i norske Steinkjer FK. I Steinkjer tok han over etter en annen Manchester United-legende, nemlig Bill Foulkes som har spilt tredje flest kamper for United.
Broren hans, Pat Dunne, spilte også for Manchester United. Han vant også ligaen i 1965. Han er i dag bosatt i Altrincham.